Onderwystoekenning 2021 | Bepalings & Voorwaardes -Solidariteit Wêreld
Stem vir jou gunstelingonderwyser as Onderwyser van die Jaar uit die top-20-kandidate in die hoërskool- of laerskoolkategorie.
Die stemproses vind plaas deur die velde hier in te vul.
Die stemproses is gratis, maar slegs een stem word per persoon toegelaat.
Leerders onder die ouderdom van 18 benodig die toestemming van 'n ouer om aan die stemproses deel te neem.
Die stemproses waartydens lede van die publiek vir kwalifiserende kandidate kan stem, open op 20 September en sluit op 1 Oktober 2021.
Die wenner sal by die Onderwysgilde se glansgeleentheid in November 2021 bekend gemaak word.
Geen laat stemme sal aanvaar word nie.
Die wenner, saam met die top-10, stem in om hul samewerking te gee en aan al Solidariteit Onderwysgilde se openbare of mediageleenthede wat met die kompetisie verband hou, deel te neem. Die wenner stem ook in dat sy/haar besonderhede op Solidariteit se webblaaie mag verskyn.
Alle inligting wat uit die stemproses voortspruit word die eiendom van Solidariteit en sal in 'n databasis opgeneem word. Die inligting sal egter vertroulik hanteer word en sal slegs vir Solidariteit se gebruik wees.
Deelname aan hierdie kompetisie veronderstel toestemming om deur Solidariteit gekontak te word oor Solidariteit-lidmaatskap en verwante voordele (sluit in Solidariteit-lidmaatskap, Boufonds, Regsfonds, Jeug)
Indien Solidariteit nie daarin slaag om 'n pryswenner binne vyf werksdae ná die finale beslissing per e-pos of telefonies te kontak nie, sal 'n ander wenner aangewys word.
Solidariteit en sy vennote is nie aanspreeklik vir enige tegniese fout wat daartoe mag lei dat 'n stem nie suksesvol ingedien word nie.